Göring begik ligesom Himmler selvmord ved at tage [[cyankalium]]. Man havde mistanke om, at løjtnant Jack Wheelis fra [[Texas]] havde hjulpet ham med at få fat i giften fra hans beslaglagte bagage.<ref name="autogeneret2">[http://www.newworldencyclopedia.org/entry/Hermann_Goering Hermann Goering - New World Encyclopedia<!-- Botgenereret titel -->]</ref> En anden amerikaner, Herbert Lee Stivers, hævdede i [[2005]] efter tilskyndelse af sin datter, at han som ung fangevogter havde givet Göring kapslen to uger før henrettelsen. Kapslen var angiveligt skjult i en fyldepen, som han overrakte sammen med et stykke papir. Ifølge Stivers havde en tysk pige, han var kæreste med, præsenteret ham for to mænd, der fortalte ham, at Göring behøvede noget medicin, der måtte smugles ind til ham. Flere andre er imidlertid kommet med tilsvarende bekendelser.<ref>[https://www.telegraph.co.uk/news/worldnews/1483081/I-gave-Goring-his-poison-pill-says-American.html I gave Göring his poison pill, says American - Telegraph<!-- Botgenereret titel -->]</ref> Dr. Kelley foreslog, at forsvareren kunne have rakt giften til Göring sammen med nogle retsdokumenter.<ref>Jack El-Hai: ''Nazisten og psykiateren'' (s. 223)</ref> Endelig efterlod Göring sig et kort brev, hvori han påstod at have haft giftampullen med sig helt fra starten af sit fangenskab.<ref>Jack El-Hai: ''Nazisten og psykiateren'' (s. 196)</ref>
Politik Død Kriminalitet